**Ministru kabineta noteikumu projekta**

**„Grozījumi Ministru kabineta 2008. gada 2. janvāra noteikumos Nr. 5 „Lauksaimniecības dzīvnieku vispārīgās labturības prasības””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku aizsardzības likuma 10. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2008. gada 2. janvāra noteikumi Nr. 5 „Lauksaimniecības dzīvnieku vispārīgās labturības prasības” (turpmāk – noteikumi Nr. 5) nosaka vispārīgās labturības prasības lauksaimniecības dzīvnieku turēšanai, bet prasības attiecībā uz liellopu izskatu pārveidojošām vai neārstnieciskām operācijām ir ietvertas Veterinārmedicīnas likuma 57.1 panta pirmajā daļā, kas nosaka, kapraktizējošam veterinārārstam ir aizliegts izdarīt dzīvniekiem to izskatu pārveidojošas vai citas neārstnieciskas operācijas, ja vien dzīvniekam šāda nav operācija nepieciešama veterinārmedicīnisku apsvērumu dēļ vai nedod citu būtisku labumu vai nav nepieciešama dzīvnieka vairošanās funkciju pārtraukšanai. Savukārt saskaņā ar Dzīvnieku aizsardzības likuma 4.pantu ir pieļaujamas dzīvnieka izskatu pārveidojošas procedūras, ja to nepieciešamību ir noteicis un tās ir veicis praktizējošs veterinārārsts vai cita persona saskaņā ar lauksaimniecības dzīvnieku labturību regulējošiem normatīvajiem aktiem. Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2008. gada 2. janvāra noteikumos Nr. 5 „Lauksaimniecības dzīvnieku vispārīgās labturības prasības” (turpmāk – noteikumu projekts), kas pilnveido spēkā esošo regulējumu un nosaka sīkākas prasības attiecībā uz izskatu pārveidojošu operāciju izdarīšanu liellopiem. Noteikumos Nr. 5 nepieciešams izdarīt arī citus grozījumus, lai precizētu vairākas labturības prasības lauksaimniecības dzīvnieku turēšanai.Noteikumu projekta 1.punkts precizē prasību attiecībā uz dzīvnieku dzirdināšanu, nosakot, ka dzīvniekam ir jānodrošina nepārtraukta piekļuve svaigam ūdenim. Noteikumu projekta 2.punkts precizē noteikumu Nr.5 7.punktu, svītrojot no tā otro teikumu. Vienlaikus noteikumu projekts tiek papildināts ar jaunu 7.1 un7.2punktu, paredzot skaidrāku rīcību gadījumos, kad dzīvniekam kāju fiksēšanai tiek izmantots valgs (noteikumu projekta 3.punkts).Ar jauno redakciju iecerēts atrisināt problēmu, kad valga uzlikšana dzīvniekam rada sāpes vai pat audu bojājumus. Noteikumu projekta 4.punktā jaunā redakcijā izteikts noteikumu Nr.5 13.punkts, paredzot skaidrāku rīcību veterināro zāļu izmantošanai lauksaimniecības dzīvnieku slimību profilaksei un ārstēšanai. Noteikumu projekta 5.punkts precizē noteikumu Nr.5 18.3. apakšpunktu, t.i., kārtību, kādā dzīvnieka īpašniekam jārīkojas, ja dzīvnieks ir guvis traumas vai saslimis. Saslimšanas gadījumā ir jāievēro arī to normatīvo aktu prasības, kas nosaka konkrētas slimības apkarošanas kārtību. Noteikumu projekta 6.punkts precizē noteikumu Nr.5 18.6. apakšpunktu precizējot uzskaites informācijas uzglabāšanas termiņu. Ar noteikumu projekta 7.punktu jaunā redakcijā izteikts noteikumu Nr. 5 19.punkts par atļautajām liellopu izskatu pārveidojošām procedūrām.Ar noteikumu projekta 8.punktu noteikumi Nr.5 papildināti ar jaunu 19.1 un 19.2 punktu, nosakot to personu loku, kuras drīkst veikt attiecīgās procedūras, kā arī raga aizmetņa atdalīšanas kārtību.  |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz Pārtikas veterināro dienestu un lauksaimniecības dzīvnieku turētājiem. Lauksaimniecības datu centra datubāzē šobrīd ir reģistrēta 19 915 novietņu, kurās ir reģistrēts vismaz viens liellops.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums veicinās dzīvnieku labturību dzīvnieku novietnēs.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Projekts šo jomu neskar.  |
| 2. | Citas starptautiskās saistības | Sagatavojot noteikumu projektu, ir ņemts vērā uz 1976.gada 10.marta Konvencijas “Par Eiropas Konvenciju par lauksaimniecības dzīvnieku aizsardzību” 9.panta pamata pieņemtais Eiropas Komisijas ieteikums attiecībā uz liellopu audzēšanu, kurš pieņemts Pastāvīgā komitejā 1988. gada 21. oktobrī.  |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts tika saskaņots ar biedrību „Latvijas Veterinārārstu biedrība” un organizāciju „Lauksaimnieku organizāciju sadarbības padome”.  |
| 3. | Sabiedrības līdzdalības rezultāti | Pēc publicēšanas Zemkopības ministrijas tīmekļa vietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Organizācija „Lauksaimnieku organizāciju sadarbības padome” atbalsta noteikuma projekta virzību. Biedrība „Latvijas Veterinārārstu biedrība” projektu neatbalsta, pieprasot projektā iekļaut kārtību, kādā lauksaimniecības dzīvniekus drīkst kastrēt izmantojot gumijas riņķus. Tā kā biedrības “Latvijas Veterinārārstu biedrība” prasība ir pretrunā ar Konvenciju par dzīvnieku aizsardzību, kuras 9.pants aizliedz dzīvnieku kastrācijā izmantot metodes, kas dzīvniekam rada ilgstošas sāpes un ciešanas, biedrības „Latvijas Veterinārārstu biedrība” priekšlikums netika ņemts vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz Pārtikas un veterinārā dienesta funkcijām un struktūru. |
| 3. | Cita informācija | Nav. |

Zemkopības ministrs Jānis Dūklavs

Villa 67027196

Liga.Villa@zm.gov.lv